---
# System prepended metadata

title: Viikko 36
tags: [ICT-toimeksiantoprojekti]

---

# Viikko 36
Viikko on ollut projektin kanssa voittoputken jälkeen vaikea. Suurin osa viikon työtunneista on kertynyt ongelmia selvittäessä, mutta olen siinä sivussa saanut pientä kehitystäkin aikaiseksi.

Alkuun viikko alkoi ihan hyvin. Maanantaisen viikkopalaverin jälkeen jatkoin viime viikkoista ongelman selvitystä, ja onnistuin löytämään ainaki osittaisen ratkaisun. Nyt työkalu onnistuu luomaan sivuston niin kuin sen kuuluisi, mutta seuraava vaihe joka on perusasioiden valmistelu ja lisääminen ympäristöön antaa vain virheitä. Nyt kuitenkin työkalu oli siinä tilassa, että pystyin siirtymään kehitystyön seuraavaan vaiheeseen.

Seuraavana vuorossa on käyttäjän kirjoittamien syötteiden käyttö sivuston luonnissa. Alkuperäinen työkalu käyttää Kotlin-objektiin kovakoodattuja vakioarvoja. Käyttäjältä työkalun pitää saada yhteensä kolme tietoa. Syötteenä tulevat sivuston nimi ja kuvaus, sekä kolmantena työkalun täytyy hakea ja käyttää käyttäjän ID-tunnistetta. Ohjelmoin Rest-applikaation hakemaan ja tallentamaan käyttäjän ID:n samalla kun se tekee käyttäjänvalidoinnin, jonka jälkeen se lähettää sen siistittyjen syötteiden kera työkalulle käynnistyskutsun mukana. Syötteiden siistimiseen tein toiminnallisuuden viime viikolla. Jotta työkalu voi vastaanotettuja tietoja käyttää, ne pitää yhdistää samaan arvoon Liferay tunnisteen kanssa, joka tulee kovakoodattuna. Minun täytyi luoda tätä varten uusi Kotlin-luokka, joka yhdistää nämä tiedot ja palauttaa ne valmiina käynnistysfunktiolle. Sitten ei tarvinnut kuin ohjeistaa käynnistysfunktio hakemaan nämä kolme tietoa uudesta luokasta.

Seuraavaksi oli aika palata ongelman pariin. Yritin etsiä tietoa kaikesta mahdollisesta mikä vähänkin virheiden perusteella vaikuttaisi liittyvän asiaan, sekä kävin virhelokia kohta kohdalta läpi jotta löytäisin ongelman alkuperäisen syyn. Tämä johti kuitenkin vain siihen, että totesin että tutkin asiaa todennäköisesti liian syvältä enkä onnistuisi sitä ratkaisemaan näin. Selvitystyö tyssäsikin siihen tämän viikon osalta, kun alkoi tutkinta käymään jo hieman epätoivoiseksi. Myöskään apuja en tällä viikolla onnistunut saamaan ongelman selvittämiseen, mutta tutkimme asiaa lisää ensi viikon alussa yhdessä tiiminvetäjäni kanssa. 

Vielä viikon loppuun testasin työkalua ei-paikallisessa ympäristössä, jos ongelma johtuisi omasta paikallisesta ympäristöstäni. Samat ongelmat toistuivat kuitenkin sielläkin, mutta huomasin edes vielä yhden puutteen rajapinnan toiminnassa. Osoitteet, joihin http-pyyntöjä käyttöliittymältä lähetettiin, oli minulla kovakoodattuna ja sehän luonnollisesti estää pyyntöjen toiminnan kaikkialla muualla paitsi paikallisessa ympäristössäni. Nopean opiskelun jälkeen löysin ja sain toteutettua tavan jolla Javascriptillä pystytään lukemaan url-osoite, jossa käyttäjä kullakin hetkellä on. Kun sen yhdistää käyttöliittymän koodissa rajapinnan osoitteeseen saadaan työkalu toimimaan missä ympäristössä tahansa.

Mielestäni olen ongelmista huolimatta ollut omistautunut projektille, ja yrittänyt kaikin keinoin hakea ratkaisua. Apuakin olen yrittänyt saada, mutta nyt kun mietin niin en ehkä tarpeeksi hyvin. Työkalun ongelma on minulle ja tiiminvetäjälleni hyvin outo, joten siitä on hyvin vaikea muodostaa selkeitä avunpyyntöjä. Nyt tosin kun mietin, niin olen hakenut apua hieman suppealta alueelta. Olen ehkä liikaa tukeutunut projektin kanssa samoihin pariin ihmiseen jotka ovat projektissa olleet mukana. Muun muassa ohjelmistokehittäjiä Valamiksella riittää, joten vastaus saattaisi ollakin vaikka yhden Slack-postauksen päässä. Kai tässä on jotenkin edelleen taantunut pahaan tapaansa yrittää itse viimeiseen asti, kuin se olisi huono asia pyytää apua. Se ei varmasti tee hyvää projektin etenemisellekkään, jos junnaa paikallaan ilman että vaivautuu edes yrittämään löytää apua. Nekin mitä olen apuja kysellyt, ovat varmaan hyvin vaikeaa tarttua, kun en osaa muodostaa selkeää kuvaa ongelmasta itsekkään. Tästä olen saanut aiemminkin kuulla, että selkeiden kysymysten muodostamisen kanssa olisi parantamisen varaa. Selkeään kysymykseen saa helpommin selkeän vastauksen.

#### Käytetty työaika tällä viikolla:

![](https://i.imgur.com/RHfUM8t.png)

#### Koko projektin työaika tähän mennessä:

![](https://i.imgur.com/ufITFsa.png)

###### tags: `ICT-toimeksiantoprojekti`